એશિયાઈ સ્ટોક માર્કેટની મજબૂતી પાછળ ભારતીય શેરોના ભાવ ઊંચા ખુલ્યા હતા. એફઆઈઆઈ નેટ સેલરી રહી હતી, પણ સામે સ્થાનિક નાણા સંસ્થાઓની ટેકારૂપી લેવાલી ચાલુ રહી હતી. તેજીવાળા ખેલાડીઓએ આજે હેવીવેઈટ શેરો જેવા કે ઓએનજીસી, રીલાયન્સ ઈન્ડસ્ટ્રીઝ, એસબીઆઈ, એચયુએલ, મારૂતિ, આઈટીસી અને ઈન્ફોસીસમાં નવી લેવાલી કાઢી હતી. જેથી સેન્સેક્સ અને નિફટી ઝડપી ઊંચકાયા હતા. ગુરુવાર મોડીરાતે અમેરિકન સ્ટોક માર્કેટનો ડાઉ જોન્સ 114 પોઈન્ટ વધી 22,775 બંધ રહ્યો હતો. અને નેસ્ડેક 51 પોઈન્ટ વધી 6585 બંધ થયો હતો. જેની પાછળ આજે એશિયાઈ સ્ટોક માર્કેટમાં મજબૂતી જોવાઈ હતી.